laion/Wikipedia-Exotic huggingface dataset:
ISO

האם התכוונתם ל... ארגון התקינה הבין-לאומי – גוף בינלאומי הקובע תקנים. ראשי התיבות של שמו הן ISO (באנגלית: International Organization for Standardization). תמונת ISO – קובץ המכיל את כל המידע על מדיה מסוימת (בדרך כלל תקליטור) רגישות ISO – מונח בצילום המציין את רגישות החיישן או הפילם ISO (טלסקופ חלל) – מצפה חלל בתחום התת-אדום איזו
הגאזט האנטארקטי המשווה SCAR

הגאזט האנטארקטי המשווה או הגאזט האנטארקטי המורכב (באנגלית: Composite Gazetteer of Antarctica; בראשי תיבות: CGA) של הוועדה המדעית לחקר אנטארקטיקה (באנגלית: Scientific Committee on Antarctic Research; בראשי תיבות: SCAR) הוא הגזטיר הבינלאומי הסמכותי ביותר, המכיל את כל שמות האתרים האנטארקטיים שפורסמו בגאזטים הלאומיים השונים, בתוספת מידע בסיסי על שמות אלה ועל התכונות הגאוגרפיות הרלוונטיות. הגאזט כולל גם את האתרים המופיעים בהמפה הבתימטרית של הארגון ההידרוגרפי הבינלאומי (IHO) לכל האתרים התת-מימיים המצויים דרומית לקו הרוחב הדרומי 60°. העבודה על הגאזט החלה בשנת 1992 ונמשכה 27 שנים. נכון לשנת 2019, הגאזט כולל 37,893 שמות גאוגרפיים עבור 19,803 אתרים (כאשר למספר אתרים שני שמות או יותר), בהתבסס על הגאזטים האנטארקטיים הלאומיים של: אתר האינטרנט הרשמי של הגאזט האנטארקטי המשווה SCAR (באנגלית) ההיסטוריה של הגאזט מספר האתרים שנלקחו מהגאזטים של כל מדינה ומדינה רשויות מדינתיות שונות המורשות על ידי אותה המדינה לתת שמות לאתרים באנטארקטיקה
קקדו שחור צהוב-זנב

קקדו שחור צהוב-זנב (שם מדעי: Calyptorhynchus funereus) הוא מין של עוף ממשפחת הקקדואיים ומהסוג קקדו שחור החי בטסמניה, ובדרום-מזרח אוסטרליה. קקדו זה בעל נוצות שחורות כמו קרוביו לסוג, ומגיע לאורך 55–65 ס"מ ולמשקל 750–900 גרם בממוצע. הוא בעל כתמים צהובים על הראש וזנב צהוב, שהעניק לו את שמו. הוא אוכל בעיקר זרעי עצים, אותם הוא מפצח בעזרת מקורו החזק והמעוקל. בנוסף הוא גם אוכל פרחים, זחלים וצעירי חרקים אחרים. מצב השימור הכללי של קקדו צהוב-זנב הוא ללא חשש, אך במעקב נתגלה כי חלק מהאוכלוסיות שלו נמצאות במגמת ירידה. הסיבות העיקריות לירידה הן פגיעה בכמות העצים - בעיקר אקליפטוסים - בהם הוא מקנן וצייד לשם מסחר בחיות מחמד. לכן נקבע מעמדו באוסטרליה כמין מוגן. מדיה וקבצים בנושא קקדו שחור צהוב-זנב בוויקישיתוף קקדו שחור צהוב-זנב, באתר NCBI (באנגלית) קקדו שחור צהוב-זנב, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו. קקדו שחור צהוב-זנב באתר הרשימה האדומה של IUCN
בורה–הנסגרוהה

בורה–הנסגרוהה (בגרמנית: Bora–Hansgrohe) היא קבוצת רכיבה מקצוענית גרמנית השייכת לדרג הוורלד טור. ביחד עם קבוצת סאנווב, בורה–הנסגרוהה היא הקבוצה הגרמנית הבכירה ביותר, ורוב רוכביה הם מגרמניה. הקבוצה נתמכת כלכלית על ידי חברת בורה וחברת הנסגרוהה (אנ'), שתי יצרניות גרמניות. הקבוצה קמה בשנת 2010 בשם "קבוצת נטאפ" (Team NetApp) וכללה 14 רוכבים, היא שמרה על השם עד שנת 2013. בה שונה השם ל"קבוצת נטאפ-אנדורה", וגם כמות הרוכבים גדלה ל-21. הקבוצה רשמה בעונה זו ניצחון ראשון בגרנד טור, כאשר לאופולד קונינג ניצח את הקטע השמיני של הוואלטה אספנייה. ב-2015 שינתה הקבוצה את שמה ל"בורה - ארגון 18" (ארגון 18 היא יצרנית אופניים קנדית), ושם זה שימש אותה גם בשנת 2016. ב-2017 עלתה הקבוצה לדרג ה-UCI World Tour, ושמה שונה ל"בורה–הנסגרוהה". בנוסף לכך היא הגדילה את הסגל שלה, והחתימה כמה רוכבים בכירים, שהבולטים מביניהם הוא פטר סאגאן, אלוף העולם 2015–2017 ומנצח קטגוריית הנקודות בטור דה פראנס בשנים 2012–2016 ומנצח קטגוריית ההרים בטור דה פראנס 2014 ו-2016 רפא מייקה. הקבוצה השיגה את ניצחון הבכורה שלה בג'ירו ד'איטליה 2017 עם לוקאס פוסטלברגר האוסטרי, שניצח בקטע הראשון ובעקבות כך גם לבש את חולצת המוביל הוורודה עד שאיבד אותה למחרת לאנדרה גרייפל. בטור דה פראנס, הקבוצה השיגה את ניצחון הבכורה שלה עם פטר סאגאן, שניצח את הקטע השלישי אך הושעה מהמרוץ בקטע הרביעי לאחר שהדף עם המרפק את מרק קוונדיש. באותה שנה (2017) השיגה הקבוצה 33 ניצחונות סך הכל. בשנה הבאה השיגה הקבוצה 34 ניצחונות, הבולטים מביניהם היה גנט - וולגם עם פטר סאגאן, שלושה קטעים בג'ירו ד'איטליה עם סם בנט ושלושה קטעים וניצחון בקטגוריית הנקודות בטור דה פראנס עם פטר סאגאן. ב-2019 השיגה הקבוצה 49 ניצחונות, מה שמיקם אותה שלישית בסך הכל אחרי יומבו–ויסמה (52 ניצחונות) וקוויק סטפ (68 ניצחונות). פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2022. איטליה ג'ובאני אלאוטי סלובקיה אריק באסקה אירלנד סם בנט איטליה צ'זרה בנדטי גרמניה עמנואל בוכמן גרמניה מרקוס בורגהארדט אוסטריה פטריק גאמפר איטליה אוסקר גאטו אוסטריה פליקס גרוסשארטנר גרמניה לנארד קאמנה הולנד וילקו קלדרמן אוסטריה פטריק קונראד אסטוניה מרטין לאס בלגיה יורדי מיוס אוסטרליה ג'אי הינדלי גרמניה אנטון פאלזר אוסטריה לוקאס פוסטלברגר גרמניה מקסימיליאן שכמן הולנד אידה שלינג גרמניה אנדראס שילינגר גרמניה מיכאל שוורצמן גרמניה רידיגר זליג בריטניה מת'יו ואלס קולומביה סרחיו היגיטה דנמרק פרדריק ואנדהל גרמניה בן זווהיוף מדיה וקבצים בנושא בורה–הנסגרוהה בוויקישיתוף אתר האינטרנט הרשמי של בורה–הנסגרוהה (באנגלית) בורה–הנסגרוהה, ברשת החברתית פייסבוק בורה–הנסגרוהה, ברשת החברתית אקס (טוויטר) בורה–הנסגרוהה, ברשת החברתית אינסטגרם בורה–הנסגרוהה, ברשת החברתית טיקטוק בורה–הנסגרוהה, ברשת החברתית LinkedIn בורה–הנסגרוהה, סרטונים בערוץ היוטיוב Wins and top-10s, procyclingstats.com
A World of Our Own

"A World of Our Own" (בעברית: "עולם משלנו") הוא סינגל משנת 1965, שכתב טום ספירנגפילד, וזכה להצלחה בינלאומית בביצוע של להקת המשחרים. הסינגל הגיע למקום ה-19 במצעד בילבורד הוט 100, ולמקום השני במצעד Easy Listening. שלוש שנים לאחר מכן, הקליט את השיר "A World of Our Own" זמר הקאנטרי סוני ג'יימס. זה היה השיר השישי שלו שהגיע למקום הראשון ברציפות, והלהיט ה-26 במספר שצעד במצעד מוזיקת הקאנטרי של ארצות הברית. הסינגל שהה במקום הראשון במשך שלושה שבועות, והיה במצעד 15 שבועות בסך הכל. השיר תורגם לקנטונזית והפך לשיר נוצרי פופולרי בהונג קונג בשם "Can't forget God's love" (אי אפשר לשכוח את אהבת אלוהים) (主爱永难忘). מידע על היצירה "A World of Our Own" באתר מיוזיק בריינז Whitburn, Joel (2004). The Billboard Book of Top 40 Country Hits: 1944-2006, Second edition. Record Research. p. 172. "Billboard Magazine, June 5, 1965". Billboard. "Item Display - RPM - Library and Archives Canada". Collectionscanada.gc.ca. 1965-07-12. נבדק ב-2019-06-03. "Billboard Magazine, July 31, 1965". Billboard. "SA Charts 1965–March 1989". נבדק ב-5 בספטמבר 2018. {{cite web}}: (עזרה) "Billboard Magazine, June 17, 1965". Billboard. "Billboard Magazine, June 12, 1965". Billboard. Whitburn, Joel (2002). Top Adult Contemporary: 1961-2001. Record Research. p. 218. Whitburn, Joel (1989). The Billboard Top 40 Hits. Billboard. p. 585. "Springbok Top 20". Radio Orion. Cantonese hymn version
קקדו קורלה ארוך מקור

קקדו קורלה ארוך מקור (שם מדעי: Cacatua tenuirostris) הוא מין של עוף ממשפחת הקקדואיים ומהסוג קקדו. הוא חי באוסטרליה בוויקטוריה, ניו סאות' ויילס, קווינסלנד ובאי טסמניה. קקדו זה מגיע לאורך 38–41 ס"מ, משקל ממוצע - 567 גרם ומוטת כנפיים של 80–89 סנטימטרים. אין הבדל בין הזוויגים. צבעו לבן, למעט חלק מהצוואר והראש, שצבעם ורוד. המקור אפור-חיוור ומעוקל כלפי מטה. ניכר בטבעת כחולה של עור חשוף מנוצות סביב העין. תפוצתו של הקקדו היא בעיקר בשדות, יערות ואדמות מרעה וכן בפארקים עירוניים או שטחים חקלאיים. התוכי ניזון על הקרקע והוא מחפש זרעים, תולעים, שורשים ופרחים צעירים כמו חמנית, Microseris ו-Romulea. כמו מרבית הקקדואים הוא עוף מונוגמי החי עם בן זוג קבוע. הנקבה מטילה 2–3 ביצים לבנות על עץ גבוה כמו אקליפטוס ולעיתים גם בצוקים. תוכי זה אינו בסכנת הכחדה, אך פרטים מפרת' מכליאים עם קקדו מהמין Cacatua pastinator ויכולים לפגוע באוכלוסייה. תוכי זה פופולרי כחיית מחמד אך בטבע נחשב לעוף מזיק: להקותיו גורמות נזק לגידולים חקלאיים ובמרחב העירוני הוא מזיק במגוון תחומים: פוגע בחוטי חשמל, חופר בורות במגרשי ספורט ועוד. מדיה וקבצים בנושא קקדו קורלה ארוך מקור בוויקישיתוף קקדו קורלה ארוך מקור, באתר ITIS (באנגלית) קקדו קורלה ארוך מקור, באתר NCBI (באנגלית) קקדו קורלה ארוך מקור, באתר Animal Diversity Web (באנגלית) קקדו קורלה ארוך מקור, באתר האנציקלופדיה של החיים (באנגלית) קקדו קורלה ארוך מקור, באתר GBIF (באנגלית) קקדו קורלה ארוך מקור באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ראדיבויה בראיוביץ'

ראדיבויה בראיוביץ' (בסרבית: Радивоје Брајовић; נולד ב-11 בינואר 1935) היה נשיא הרפובליקה הסוציאליסטית של מונטנגרו. בראיוביץ' נולד בפץ'. הוא קיבל תואר במשפטים מאוניברסיטת בלגרד ב-1957. הוא היה מזכיר תנועת הנוער של רפובליקת מונטנגרו, ולאחר מכן היה מזכיר לענייני עבודה, בריאות וביטוח לאומי. בשנת 1978 הוא נבחר לסגן יושב ראש הפרלמנט של מונטנגרו ובאוקטובר 1979 היה ליושב ראש הפרלמנט. בשנים 1982–1986 הוא היה נשיא המועצה המבצעת של מונטנגרו, תפקיד המקביל לראש ממשלה. במאי 1986 הוא נתמנה לנשיא הרפובליקה הסוציאליסטית של מונטנגרו, תפקיד בו כיהן עד מאי 1988. באוקטובר 1988 הודיע בראיוביץ' על התפטרותו מנשיאות הרפובליקה בפני אלפי פועלים במפעל בניקשיץ'. חבר בנשיאות מונטנגרו התפטר בדמעות לעיני המוני פועלים זועמים, מעריב, 11 באוקטובר 1988 ערך זה הוא קצרמר בנושא פוליטיקאים ובנושא יוגוסלביה. אתם מוזמנים לתרום לוויקיפדיה ולהרחיב אותו.
סוכי ירוק

סוכי ירוק (שם מדעי: Ailuroedus crassirostris) הוא מין של עוף ממשפחת הסוכיים, החי ביערות הסובטרופיים לאורך החוף המזרחי של אוסטרליה, מדרום-מזרח קווינסלנד לדרום ניו סאות' ויילס. סוכי זה מגיע לאורך 32 סנטימטרים. גבו, אחוריו וכנפיו בצבע ירוק בוהק, ובקצות נוצות הכנף שלו לבן. הזנב – חום עם כתמי לבן. בניגוד לקרוביו, סוכי ירוק לא בונה סוכה. הוא משמיע קולות חזקים ומזוהים הדומים לקולו של חתול, שהעניקו לו את השם האנגלי "catbird". הסוכי הירוק מסווג כאוכל-כול, אבל הוא בעיקר אוכל פירות, וניזון מתאנים ומחומרים צמחיים כמו זרעים, נבטים ופרחים. מדי פעם הם אוכלים גם חרקים כמו דבורים, חגבים, מרובי-רגליים ואקריות, כמו גם מבעלי חוליות כמו צפרדעים ואבקועים של ציפורים קטנות יותר. מצב שימורו של הסוכי הוא "ללא חשש". מדיה וקבצים בנושא סוכי ירוק בוויקישיתוף סוכי ירוק, באתר ITIS (באנגלית) סוכי ירוק, באתר NCBI (באנגלית) סוכי ירוק, באתר Animal Diversity Web (באנגלית) סוכי ירוק, באתר האנציקלופדיה של החיים (באנגלית) סוכי ירוק, באתר GBIF (באנגלית) סוכי ירוק באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גאוור

האם התכוונתם ל... חצי האי גאוור – חצי אי במחוז סוונסי שבדרום ויילס אישים ג'ון גאוור – משורר אנגלי אנדרו גאוור – שחקן אנגלי
דוד נידם

דוד נידם (1937 – 26 ביולי 2016) היה מוזיקאי יהודי-מרוקאי-ישראלי, נגן, פזמונאי ומלחין, מחלוצי המוזיקה המרוקאית בישראל. נולד לחסיבה ולאלעזר במקנס שבמרוקו בשנת 1937. בגיל תשע החל לתופף על דרבוקה, ובגיל 13 החל לנגן על עוד. החל מהתקופה הזו הופיע באירועים ובחתונות בערים שונות. בשנת 1963 עלה ארצה והשתכן בנצרת עילית (כיום נוף הגליל), שם עבד כנהג. לאחר תקופה עבר לשכונת מוסררה בירושלים, והמשיך לעסוק במוזיקה. הוא החל להופיע לצד סלימן אלמגריבי, אלברט סוויסה, מואיז קרוצ'י, נינו ביטון, ויקטור דרעי, צ'ארלי פרץ ועוד. מלבד ההופעות בציבור ברחבי הארץ במגוון אירועים, נידם כתב והלחין שירים, וגם הקליט שני תקליטים אצל האחים אזולאי. הוא שר בערבית מרוקאית בסגנונות אלא אנדלוסיה, שעבי, "קסידה" ו"ג'ירי", ושימש כמורה דרך לבאים אחריו במוזיקה זו. סגנונו של נידם היה ייחודי, והוא נחשב לאחד מחלוצי הזמר המרוקאי בישראל. אנשי אקדמיה נהגו ללמוד מהידע ומהניסיון שלו במוזיקה המרוקאית. למרות ההצלחה הגדולה שנחל בקרב חובבי הז'אנר ויוצאי מרוקו בישראל, נידם לא קיבל הכרה במיינסטרים הישראלי. הלך לעולמו ב-26 ביולי 2016 (כ"א בתמוז ה'תשע"ו). עופר אדרת, נגן החתונות מאצולת המוזיקה המרוקאית, באתר הארץ, 4 באוגוסט 2016 דף פייסבוק לזכרו של דוד נידם דוד נידם, ברשת החברתית פייסבוק דוד נידם, באתר אפל מיוזיק (באנגלית) דוד נידם, פנית וואש אסבר קלבי, סרטון באתר יוטיוב דוד נידם, חראק דינאר, סרטון באתר יוטיוב דוד נידם, יא לחביבה, סרטון באר יוטיוב דוד נידם ושייח' מואיז'ו, סרטון באתר יוטיוב
עמרי בן נתן

עמרי בן-נתן (נולד ב-17 ביוני 1986) הוא עורך דין, מייסד ובעלים של חברת עורכי דין העוסק בתחום התעבורה, שהתפרסם כמשתתף בתוכנית המציאות "האח הגדול". כמו כן, הוא ספורטאי עבר ישראלי, שהתחרה בסקי מים בכבלים ובסירות (וויקבורד), ואף שימש כמאמן נבחרת ישראל בוויקבורד. בן-נתן נולד לאפרים ולתא"ל במיל' יהודית בן-נתן. לו אח-תאום, רועי. שם משפחתם במקור היה "נתנזון", לפני שעוברת. גדל בכפר הנוער עיינות. בין השנים 2004–2007 שירת בצה"ל ביחידת קצין רפואה ראשי. לאחר מכן שימש במהלך השנים 2007–2013 כמנהל צוותי מכירות בחברות "Noshi", ו-"White Smoke", וכן כמנהל מועדון לתקופה קצרה. בשנת 2012 סיים לימודי תואר ראשון במשפטים מהמכללה האקדמית קריית אונו, ולאחר מכן התמחה ועבד במשרדי עורכי דין. לאחר מכן עבד בחברת "SDB" בארצות הברית בשיווק פרויקטים בארצות הברית, וכיום הוא מנהל פיתוח עסקי ומכירות בחברת "webiZ". בשנת 2015 השתתף בתוכנית "האח הגדול" בעונתה השביעית, שבה סיים במקום השלישי, ובשנת 2018 הוא השתתף בנינג'ה ישראל VIP, שבו הגיע למקום השני. ב-2018 השתתף בשנית ב"האח הגדול", בעונתה התשיעית, כשנכנס במהלך העונה על תקן דייר זמני למשך שבוע. בנוסף הוא היה הפרזנטור של רשת האופנה הישראלית "ZIP" (ביחד עם בת זוגו דאז, קסניה טרנטול) בשנת 2017, ושל חברת "ריבוק" בישראל בשנים 2017–2019. בשנת 2019 השתתף בן נתן בעונה השנייה של נינג'ה ישראל כמתמודד רגיל, אך לא שרד את שלב המוקדמות. שנה אחר כך השתתף בעונה השלישית של נינג'ה ישראל אך גם הפעם לא שרד את שלב המוקדמות. בשנת 1999 החל בן נתן לגלוש בסקי מים בכבלים, ואף היה אלוף ישראל בין השנים 2000–2004, ובשנת 2003 זכה במדליית זהב בסקי מים בכבלים באליפות ארצות הברית בסקי מים בכבלים שנערכה באורלנדו, פלורידה. בשנים 2004/2005 זכה בן נתן במדליית כסף באליפות אירופה סקי מים בכבלים, ובשנים 2007/2008 הוא זכה במדליית ארד באליפות אירופה בסקי מים בכבלים. בשנת 2012 החל בן נתן לאמן את נבחרת ישראל בוויקבורד, שתחת ניהולו זכתה שלוש פעמים באליפות העולם וארבע פעמים אליפות אירופה, ובשנת 2015 אף זכה בתואר מאמן השנה. הוא ואחיו שימשו כדוגמנים ואף הופיעו בתצוגה של קסטרו, ב-2003 השתתפו בתחרות "ניו מודלס" ונבחרו לסגנים השניים. בן נתן היה בזוגיות עם הדוגמנית קסניה טרנטול, אשר הכירו במהלך השתתפותם בתוכנית "האח הגדול". לאחר מכן ניהל זוגיות עם הדוגמנית עדן פינס. עמרי בן נתן, ברשת החברתית פייסבוק עמרי בן נתן, ברשת החברתית אינסטגרם עורך דין עמרי בן נתן - משרד עורכי דין עמרי בן נתן לירון שרון, ‏‏הנינג'ה של ישראל: מי הנציג מס' 1 של הספורטאים?, באתר ספורט1, 2 בספטמבר 2018 דבר ראשון, ‏גלשו למדליה, באתר דבר העובדים בארץ ישראל, 25 בספטמבר 2016 שמעון כהן, אלוף העולם בסקי מים - ליאור סופר, באתר ערוץ 7, 13 בנובמבר 2016 יפעת הללי אברהם, ‏הזוכה הגדול: עמרי בן נתן מקבל פרס מכובד, באתר ‏מאקו‏, 31 בדצמבר 2015 מיקי לוין, ‏גדול! הדוגמן הצעיר הזה - התבגר להיות כוכב ריאליטי חתיך, באתר מעריב אונליין, 12 בינואר 2016 לי מור, חוזרים ללימודים, באתר ישראל היום, 4 בספטמבר 2019
וולטר דאמרוש

וולטר יוהנס דאמרוש (בגרמנית: Walter Johannes Damrosch;‏ 30 בינואר 1862- 22 בדצמבר 1950), היה מנצח ומלחין אמריקאי. דאמרוש נולד בברסלאו, פרוסיה (כיום ורוצלב, פולין). נודע בעיקר כמנצח על יצירות של ריכרד וגנר. כמו כן היה חלוץ בביצוע מוזיקה ברדיו, ובתור שכזה היה לאחד הגורמים העיקריים בקירוב מוזיקה קלאסית לציבור הרחב בארצות הברית. אף כי דאמרוש זכור כיום בעיקר כמנצח, הרי לפני שידורי הרדיו שלו נודע בה במידה כמלחין. במהדורת 1911 של אנציקלופדיה בריטניקה נכתב עליו: "דאמרוש... מנצחה הנודע של התזמורת הסימפונית של ניו יורק ושל מיזמים אופראיים שונים, ביסס את מעמדו כמלחין מקורי ופיוטי, לא רק באופרה שלו, "אות השני", אלא גם בשירים כמו "דני דיבר", בעל העוצמה הדרמטית המרשימה." דאמרוש כתב חמש אופרות, המבוססות על סיפורים כמו "סיראנו (אנ')" (1913) ו"האיש ללא ארץ" (1937). האופרות הללו כמעט שאינן מבוצעות עוד כיום. בשנת 1928 החל בסדרה משודרת של הרצאות פופולריות על מוזיקה, לסטודנטים. את הקלטות וגנר שלו אפשר להשיג עדיין היום. אחיו היה המנצח פרנק דאמרוש, מייסד ג'וליארד, ואחותו הייתה קלרה מאנס, פסנתרנית ומורה, שייסדה עם בעלה דייוויד מאנס את בית ספר מאנס למוזיקה במנהטן. וולטר דאמרוש החליף את אביו, לאופולד דאמרוש, בניהול מוזיקלי של האגודה הסימפונית של ניו יורק, ואף הקים את "אגודת דאמרוש לאופרה", שהציגה אופרות של וגנר ברחבי אמריקה. בשנות מלחמת העולם הראשונה הדריך את חילות ארצות הברית במוזיקה צבאית. אחרי המלחמה יצא עם תזמורתו לסיור באירופה. וולטר דאמרוש מת בניו יורק בשנת 1950. "יונת השלום" (1912) - אופרה/מחזמר - מלחין ושותף לליברית "אלקטרה" (הצגה מחודשת ב- 1918) - מחזה - הלחין מוזיקה תוכניתית מדיה וקבצים בנושא וולטר דאמרוש בוויקישיתוף וולטר דאמרוש, במסד הנתונים הקולנועיים IMDb (באנגלית) וולטר דאמרוש, באתר AllMovie (באנגלית) וולטר דאמרוש, במסד הנתונים הקולנועיים KinoPoisk (ברוסית) וולטר דאמרוש, באתר MusicBrainz (באנגלית) וולטר דאמרוש, באתר אנציקלופדיה בריטניקה (באנגלית) וולטר דאמרוש, באתר "Find a Grave" (באנגלית) ולטר דמרוש (1862-1950), דף שער בספרייה הלאומית
יהושע לייב לוינסון

הרב יהושע לייב לוינסון (ה'תר"ן, 1890 - ה'תש"ד 1944[דרושה הבהרה]) היה משגיח בישיבת ראדין בשנותיה האחרונות. יהושע לייב נולד ב 1890 לרבי צבי הירש לוינסון ולשרה בתו של החפץ חיים. בצעירותו למד בישיבת קלם שבליטא, ולאחר מכן בישיבת ראדין. בי"ג בסיון תרע"ה נשא לאישה את פרומה ליבה (נולדה בשנת תרנ"ג) בתם של יעקב משה ספיר ולאה לבית שלוסברג. החתונה נערכה בעיר שומיאץ שבמחוז מוהילוב שבבלארוס, שם שהתה באותה העת ישיבת ראדין. בשנת ה'תרע"ט נדדה ישיבת ראדין, בעקבות מלחמת העולם, לעיר סנובסק, שהייתה אז בשליטת רוסיה. חודשים מספר לאחר פטירת רבי צבי הירש לוינסון בשנת ה'תרפ"א, בחודש אדר, יצאה הישיבה בדרכה חזרה לראדין. בשנת 1921 כששבה הישיבה לראדין נתמנה רבי יהושע למנהלה של הישיבה. עם פריצתה של מלחמת העולם השנייה השתלטה ברית המועצות על ראדין. רוב תלמידי הישיבה עברו לווילנה שבליטא בעוד שמיעוטם נשאר בראדין, כאשר התנאים בווילנה נעשו קשים מדי החליטו, שוב, לפצל את הישיבה לשניים. מחצית אחת התמקמה באיישישוק בהנהגתו של יהושע לוינסון והאחרת באוטיאן. כאשר הסובייטים כבשו את ליטא הפסיקה הישיבה לתפקד. כאמור, יהושע לייב כיהן כר"מ ומשגיח בישיבת ראדין לאחר פטירת אביו, וניהל אותה בשנותיה האחרונות. בהלווייתה 'חפץ חיים' הספידו רבי יהושע. בזמן המלחמה גלה ליאנובה, משם גורש לגטו סלבודקה, לאחר מכן גורש בשנית למחנה הריכוז דכאו, שם נספה בשנת תש"ה 1944. כמו כן אשתו פרומה ליבה ושמונת ילדיהם, נספו בתחילת מלחמת העולם השנייה. ראו יתד נאמן, מוסף שבת קודש תשס"ד 30, צו, באתר אוצר החכמה. בטאון דגלנו, באתר אוצר החכמה יש שכתבו שרבי יהודע הובל לאושויץ ומת שם, או שנהרג בגטו קובנה, ראו מאמרו של דוד זריז להלן בקישורים חיצוניים. אלה אזכרה, ג, עמ 307-302; אשרי, חורבן ליטא, עמ 255. שמותיהם: צבי הירש, חיים אברהם, אהרן יצחק, נפתל, אסתר פריידה, רחל, זלאטה פערל.
החריץ הקדם-מרכזי

החריץ הקדם-מרכזי הוא חריץ בקליפת המוח של האונה המצחית, המקביל בכיוונו לחריץ המרכזי ונמצא מלפניו. חריץ זה מפריד את שלושת הפיתולים המצחיים: התחתון, האמצעי והעליון מן הפיתול הקדם-מרכזי, ובכך מהווה את קו החיץ המפריד את קליפת המוח הקדם-מצחית משאר האונה המצחית. ברוב המוחות החריץ הקדם-מרכזי מחולק לשני חלקים: החריץ הקדם-מרכזי העליון והחריץ הקדם-מרכזי התחתון. עם זאת בחלק קטן מן המוחות ניתן למצוא חריץ זה מחולק לשלושה חלקים או ללא חלוקה כלל. מדיה וקבצים בנושא החריץ הקדם-מרכזי בוויקישיתוף
קאבו סן לוקאס

קאבו סן לוקאס (בספרדית: Cabo San Lucas) היא עיר נופש שנוסדה ב-1828. עיר הנופש נמצאת במועצה אזורית לוס קאבוס שבמדינת באחה קליפורניה הדרומית שבמקסיקו. עיר הנופש נמצאת כ-130 ק"מ מלה פאס, בירת באחה קליפורניה הדרומית, וכ-1,163 ק"מ ממקסיקו סיטי, בירת מקסיקו. עיר הנופש נמצאת ליד כביש 1 וכביש 19. בנוסף, בקרבת עיר הנופש נמצאים נמל התעופה קאבו סן לוקאס (אנ') ונמל התעופה הבינלאומי לוס קאבוס (אנ'). מדיה וקבצים בנושא קאבו סן לוקאס בוויקישיתוף אתר האינטרנט הרשמי של קאבו סן לוקאס (בספרדית) קאבו סן לוקאס, באתר אנציקלופדיה בריטניקה (באנגלית) Baja California Sur (Mexico): State, Major Cities & Towns - Population Statistics, Maps, Charts, Weather and Web Information, citypopulation.info "Poblacion Por Municipio, Superficie, Densidad De Poblacion" (PDF). אורכב מ-המקור (PDF) ב-18 ביוני 2018. נבדק ב-2018-04-30. {{cite web}}: (עזרה) Cabo San Lucas, Mapcarta (באנגלית) קאבו סאן לוקאס, באתר קאבו סאן לוקאס (ב־) ערך זה הוא קצרמר בנושא יישובים במקסיקו. אתם מוזמנים לתרום לוויקיפדיה ולהרחיב אותו.
וולוו לונגנוז

וולוו לונגנוז (בשוודית: Volvo Longnose, קרוי גם: Volvo LV290 - 293, Volvo LV180 - 193) היא סדרת משאיות בינוניות / כבדות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1937–1951 בשוודיה. יוצרו 3,280 יחידות. סדרת LV180 / 190 הוצגה בראשית שנת 1937. המשאית חלקה הן את הקצה הקדמי והן את המנוע עם סדרת "LV90" הקטנה יותר בעוד רכיבים אחרים היו קשים יותר להתמודדות עם עומסים כבדים יותר. הייצור נפסק בשנת 1943 וסדרת "LV180 / 190" הוחלפה בגרסאות גדולות יותר של ה"וולוו לונגנוז". דגמי ה-LV290 "לונגנוז" היו דגמי המשאיות הגדולות ביותר של וולוו עד שנות ה-40 כולל משאית סמי-טריילר כבדה (ראו תמונה), והחלק העיקרי בה הוא הגורר אליו ניתן לחבר נגרר. עם ציר נגרר המשקל הגולמי יכול להגיע ל-13 טון. לכיסוי המנוע הייתה לדגם "וולוו LV290" מצנפת ארוכה עוד יותר מדגמי המשאיות "LV180 / 190". במהלך מלחמת העולם השנייה הוסבו מנועי משאיות אלה לפעול על "גז עץ" (Wood gas (אנ')). "LV180-193", בדגם הורכב מנוע בנזין, יוצר בין השנים 1937–1943. "LV180-193", בדגם הורכב "מנוע הסלמן", יוצר בין השנים 1937–1943. "LV290-293", בדגם הורכב מנוע בנזין, יוצר בשנת 1937. "LV290-293", בדגם הורכב "מנוע הסלמן", יוצר בשנת 1937. "LV290-293", בדגם הורכב מנוע בנזין, יוצר בין השנים 1938–1951. "LV290-293", בדגם הורכב "מנוע הסלמן", יוצר בין השנים 1938–1946. "LV290-293", בדגם הורכב מנוע דיזל, יוצר בין השנים 1947–1951. "LV290-293", בדגם הורכב מנוע דיזל הזרקה ישירה, יוצר בשנת 1951. משאית בינונית. משאית כבדה. משאית סמי-טריילר. כבאית. מנוע בנזין. מנוע הסלמן (ראו הסבר). מנוע דיזל מסוג "Pre-chamber". מנוע דיזל הזרקה ישירה. מנוע "גז עץ" (במלחמת העולם השנייה). בגלל צריכת הדלק הגבוהה למדי, הלקוחות רצו להוריד את עלות הדלק. זו הייתה הסיבה שוולוו הציגה את מנוע "הסלמן" (Hesselman engine). אלטרנטיבה מנוע זו למנוע הבנזין, ולמנוע הדיזל, תוכננה על ידי הממציא השוודי, המהנדס ג'ונאס הסלמן (אנ'). "מנוע הסלמן" התבסס על מנוע הבנזין והיה יחס דחיסה זהה לזה של מנוע הבנזין, אך בזכות משאבת הזרקה בשילוב מצתים מסוג רב עוצמה ניתן היה להפעיל את המנוע על סולר (או כל דלק אחר). מנוע זה הפך פופולרי למדי, אך לא היה יעיל כמו מנוע הדיזל בעל הדחיסה גבוהה. אם המנוע תוחזק כראוי על ידי נהג מנוסה, מנוע זה היה מקור כוח טוב ואמין. "וולוו לונגנוז" דגם "LV293", שנת 1948 "וולוו לונגנוז" דגם "LV 192 D", שנת 1940 "וולוו לונגנוז" דגם "LV290D", שנת 1945 "וולוו לונגנוז" – כבאית "וולוו לונגנוז" – כבאית "וולוו לונגנוז" דגם "LV293", שנת 1938 – כבאית "וולוו לונגנוז" דגם "LV292", שנת 1938 – כבאית וולוו וולוו LV4 וולוו שארפנוז וולוו סדרה LV60 וולוו סדרה LV66 וולוו סדרה LV76 וולוו סדרה LV81 וולוו סנאבה וולוו בראג' וולוו ראונדנוז מדיה וקבצים בנושא וולוו לונגנוז בוויקישיתוף משאיות "וולוו" משנות ה-30 (היסטוריה) ראו "וולוו סדרה LV71" volvotrucks.com/en-en/about-us/history/1930s Olsson, Christer (1987). Volvo - Lastbilarna igår och idag. Malmö, Sweden: Förlagshuset Norden AB. ISBN 91-86442-76-7. דגמי "LV90" - תמונות tugboatlars.se/VolvoTidiga Richard van Basshuysen (Hrsg.): Ottomotor mit Direkteinspritzung und Direkteinblasung: Ottokraftstoffe, Erdgas, Methan, Wasserstoff, 4th edition, Springer, Wiesbaden 2017. ISBN 9783658122157. p. 17–18